Próbajáték

Előtörténet:

Az épület rozoga alagsorában sétálás közben éppen azon gondolkozol, hogy eredetileg mi is vett rá, hogy elgyere ebbe az ősrégi, lepukkant múzeumba. Talán pont az idő varázsa? Van ez a dolog az igazán régi helyekkel: szinte érezhető a levegőben a korok lenyomata, és ez különös, varázslatos érzést kelt benned. Igen, minden bizonnyal ez vehetett rá. Csak akkor nem vetted számításba a porallergiádat - gondolod, miközben nagyokat tüsszögsz a rozoga padlóról saját lábaid által felkavart apró szemcséktől. Tulajdonképpen nincs itt semmi néhány fura, ősrégi bóvlit leszámítva, amelyeknek még a rendeltetését sem érted. Mindenféle felesleges ketyere: démonűző homokozólapát és társai. Ki hallott még ilyet? Miközben eként elmélkedsz, hirtelen a korábbiaknal is nagyobbat nyekken alattad az öreg fapadló. Ez egészen olyan volt, mintha valamiféle üreg lenne alatta. Az a nyekkenés nem hangzott túl bíztatóan. De mielőtt ezt végiggondolhatnád, egy, még a korábbinál is jóval hangosabb recsegés-ropogás kíséretében kicsúszik lábaid alól a talaj és zuhanni kezdesz.

Összefoglaló:

Egy furcsa, régi múzeum rozoga alagsorával való szerencsétlen kaland után egy különös föld alatti barlangrendszerben találod magad. Valószínűleg raktárként használták valamikor. Valamikor nagyon régen. És akkoriban még a jelenlegi kiállítási tárgyaknál is jóval furábbak lehetettek az itteni látványosságok...

Győzelem:

A fejed rettentően sajog. Lassan kinyitod csipától összeragadt szemeidet. Ez nem szoktott ilyen nehezen menni... Huhh. Mi történt? Nagyon furát álmodtál... Ahogy lassan felemeled a fejed, az ágyad tövében egy különös, igencsak megcincált játék mackót vélsz felfedezni. Hmm. Még furcsább. Ez tegnap este még nem volt itt!

Vereség:

A fejed rettentően sajog. És nem csak a fejed. Minden egyes porciját. De tényleg az összes. Olyan is, amelynek létezésről korábban nem is tudtál... Lassan kinyitod csipától összeragadt szemeidet. Ez nem szoktott ilyen nehezen menni... Huhh. Mi történt? Nagyon furát álmodtál... Ahogy lassan felemeled a fejed, az ágyad tövében egy különös, igencsak megcincált játék mackót vélsz felfedezni. Hmm. Még furcsább. Ez tegnap este még nem volt itt!

Ahogy erőtlen kezeiddel remegve végigtapogatod tagjaidat, rádöbbensz, hogy csöppet sem meglepő, hogy mindened fáj. Egész testedet apró, de rengeteg hegg borítja egyenletesen! Mi a...?!! Bele fog telni pár hétbe, amíg ezt kihevered...

Mezők tartalma:

index (sor, oszlop): 3,5

Mező szövege:

A sarokban egy kissé ilyesztő, kopott maci hever. Azon kívül csak egy jó adag por található a járat ezen részén...

Próba

Szövege:

A szemed sarkából mozgást vélsz látni. Az a plüssmackó tényleg megmozdult?

1. alternaítva

szövege:

Közelebb mész, hogy alaposabban szemügyre vedd azt a plüss játékot. Vajon tényleg megmozdult?

eredmény szövege:

Ahogy közelebb hajolsz, a játékmackó egy hirtelen mozdulattal lendületesen nyakon vág. A lyukakból sűrűn záporozik a tömése, a nyakadba is jut belőle egy jó adag. Ez a valami úgy tűnik, nem egy átlagos tömés, mivel folyékony és ráadásul mar is. És fáj. Nagyon. Igyekszel letörölni magadról, de ezzel csak azt éred el, hogy a kezedet is irritálni kezdi ez a ragacsos valami. Nem csoda, hogy a mackó több helyen is kiszakadt. Ki az az őrült, aki ezzel a szmötyivel töltötte meg szerencsétlen állatot?

eredmény:Egy életpont levonása

2. alternatíva

szövege:

Inkább odébb állsz. Ilyesztő ez a mackó, jobb lesz, hogyha távolságot tartasz tőle.

eredmény szövege:

Úgy döntesz, a játékmackótól távolságot tartva megkerülöd azt, amjd tovább haladsz.

típusa: Semmi

3. alternatíva:

szövege:

A horrorfilmek is így szoktak kezdődni. Nem tetszik ez neked. Megragadod a sarokban található botot, és megpróbálod megsemmisíteni vele az ijesztő játékszert, mielőtt az a nyomodba eredne és egy óvatlan pillanatban esetleg meg találna folytani, vagy bármi hasonló.

eredmény szövege:

Vadul püfölni kezded szerencsétlen játékszert, amely könnyen megadja magát, annak köszönhetően, hogy alapból sem volt túl jó állapotban. A pórul járt plüssállatból csak egy halom tömés és anyagcafat marad. Ekkor azonban mintha olvadni kezdene a tömés. Mi a ...?! A mackó maradványai gőzölgő, ragacsos masszává olvadnak a szemed előtt. Ez a trutyi förtelmes bűzt áraszt. Egészen elkábulsz tőle. Egy darabig önkívületlenül kóvályogsz, majd egy egészen ismeretlen helyen térsz magadhoz.

típusa: Teleportáció

4. alternatíva:

szövege:

Az a mackó tényleg megmozdult? Úgy döntesz, tisztes távolba húzódsz tőle, és figyeled egy darabig, hogy megbizonyosodj róla, nem csak a szemed káprázott.

eredmény szövege:

A mackó nem modul. Bizonyára csak beképzelted az egészet. Kezd az agyadra menni ez a bolyongás. Azonban különös érzés kerít hatalmába.

típusa: Iránymutatás a célmezőhöz